**Naziv aktivnosti: „Kreativna folija“**

**Vrsta aktivnosti: aktivnost raznovrsnog izražavanja i stvaranja**

Potreban materijal:

* Prozirna folija
* Tempera i kist

Foliju razvući između dvije stolice, ili stupova, može i između dvije voćke u Vašem voćnjaku. Folija vam mora biti napeta kako bi dijete po njoj moglo slikati. Dajte vašem djetetu tempere i kist i njegovo stvaralaštvo može započeti!



Razvojne zadaće:

* Razvoj osjetljivosti za različita likovna sredstva i materijale
* Razvoj likovne imaginacije i mašte
* Razvoj fine motorike šake i prstiju

**Naziv aktivnosti: „ Izbroji me i imenuj“**

**Vrsta aktivnosti: spoznajna aktivnost/ matematička igra**

 Potrebno za izradu:

* A4 bijeli papir, marker, ravnalo
* Plastični čepovi

Postupak izrade: na A4 papiru ravnalom iz crtati vodoravno pet crta tako da dobijete pet istih polja. Jednu okomitu crtu povući odozgo prema dolje na početku papira kako bi dobili jednu zasebnu kućicu. U te zasebne kućice upisujete broj koji želite da dijete prepozna, označite ga i s točkama radi lakšeg prepoznavanja. U drugom dijelu papira djetetu predočite kako se broj zove slovima. U plastične čepove upišite slova koja su djetetu potrebna da može igrati igru.

Dijete prvo prebrojava točke ispod broja, imenuje broj, a zatim uz pomoć čepova dolazi do spoznaje o tome koja slova su mu potrebna da napiše ime zadanog broja.

Cilj ove igre je poticanje usvajanje matematičkih vještina i početak usvajanje razvoja pred čitalačkih vještina i sposobnosti, te razvoj vizualne i taktilne percepcije.

**Naziv aktivnosti: : „ Gumi gumi “**

**Vrsta aktivnosti: specifična aktivnost s kretanjem**

Iza igru potrebno:

* Tri igrača ili jedan igrač i dvije stolice jednake visine
* Malo duži komad gumi lastike

Pravila igre: ukoliko sudjeluje troje igrača, dvoje drži gumi lastiku oko svojih nogu, dok treći skače po točno zadanim pravilima. Obično je to skakanje od jedan do deset i ako igrač pogriješi proglašava se trop i igru nastavlja drugi igrač. Sa skakanjem se kreće od visine gležnjeva na gore. Ako se Vaše dijete nema s kime igrati, možete mu staviti gumi lastiku oko dvije stolice i ono će moći skakati.



Razvojne zadaće:

* Poticanje rada i razvoja većih mišićnih skupina
* Razvoj zajedništva i suradništva u igri, poštivanje pravila igre
* Razvoj spoznaje o važnosti boravka na svježem zraku i tjelesnom vježbanju kao temelju zdravog načina života

**Naziv aktivnosti: „ Igraj se bojama“**

**Vrsta aktivnosti: istraživalačko- spoznajna aktivnost**

Pa izradu potrebno:

* Kartonska kutija od jaja
* Flomasteri, komad bijelog papira
* Plastelin



Djetetu dajte plastelin da formira male kuglice različitih boja. Za to vrijeme vi na komadu bijelog papira flomasterom napravite zadatak za dijete tako da nacrtate u nizu točke različitih boja ( onih koje su iste kao i kuglice od plastelina ) i zalijepite mu zadatak na unutrašnju stranu kutije od jaja.

Djetetov zadatak je da pogleda niz i u udubine gdje stoje jaja stavlja boje koje su mu u zadatku.

 Kroz ovu aktivnost potičemo vizualnu i taktilnu percepciju djeteta, finu motoriku šake i prstiju, upoznavanje i imenovanje boja, razvoj zapažanja i pamćenja.

**Naziv aktivnosti: „ Mogu, hoću i znam“**

**Vrsta aktivnosti: životno praktična i radna aktivnost**

Sudjelovanje djeteta u kućanskim poslovima daje djetetu osjećaj važnosti i vrijednosti u obitelji, samim time što su određene dužnosti dodijeljene baš njemu.

Preuzimanje sitnih kućanskih poslova pozitivno utječe na razvoj discipline, odgovornosti, radnih navika i samopouzdanja kod djece.

Stoga vam nudimo par primjera kako možete svoje dijete uključiti u obavljanje kućanskih poslova i samim time ga polako pripremati da bude spremnije za život.



Pometanje smeća u kući slaganje rublja

pranje posuđa usisavanje sobe

Pazite samo da zadaci koje dajete djetetu ne budu prezahtjevni i ne traju predugo i samim time oduzimaju djeci njihovo vrijeme za igru.

Kroz ove aktivnosti kod djece se potiče strvaranje radnih navika, samopouzdanje, razvoj pozitivnih emocionalnih stanja, samopoštovanje i odgovornost.